Η εμπειρία της φιλοξενίας στο σπίτι του Μανώλη ήταν εξαιρετική από όλες τις απόψεις.
Έμειναν οι γονείς μου, οι οποίοι είναι διακοσμητές με πολυετή εμπειρία κ αγάπη για την ανακαίνιση παραδοσιακών σπιτιών. Ενθουσιάστηκαν με την καλαισθησία κ την φροντίδα που έχει δοθεί στο χώρο, ένα ανακαινισμένο σπίτι του 1830. Ευρύχωρο, φωτεινό, με αρμονικό συνδυασμό διατηρητέων στοιχείων του χώρου κ παραδοσιακών επίπλων με το μοντέρνο εξοπλισμό.
Τα κρεβάτια είναι άνετα, η αυλή πολύ ευχάριστη, το καθημερινό καθάρισμα μια ευπρόσδεκτη επιπλέον παροχή κ η κοπέλα που το έκανε επίσης πολύ φιλική.
Παρότι δίπλα σε μαγαζιά κ ταβέρνες, είναι πολύ ήσυχο, έξω από την πολύβοη κ τουριστική παλιά πόλη, αλλά επίσης μόλις λίγα λεπτά περπάτημα μακρυά, μέσα από τα γραφικά στενάκια της γειτονιάς του Αη Γιάννη.
Ο Μανώλης ήταν διαθέσιμος πριν, κατά τη διάρκεια κ μετά τη διαμονή των γονιών μου, ευγενέστατος κ γενναιόδωρος. Μάλιστα την τελευταία μέρα είχαμε τη δυνατότητα να κάνουμε late check out, μιας κ δεν είχε άλλη άφιξη εκείνη τη μέρα.
Ευχαριστούμε πολύ!